laion/Wikipedia-Exotic huggingface dataset:
Markariani kett

Markariani kett on suhteliselt kompaktne ja arvukas galaktikate rühm Neitsi galaktikaparves Linnuteest umbes 50 miljoni valgusaasta kaugusel. Maalt nähtuna asuvad keti moodustavad galaktikad ühtlases kaarjas reas ning see on populaarne vaatlus- ja pildistamisobjekt hobiastronoomidele. Esimesed galaktikad avastas tänapäeval tuntud ketist Prantsuse astronoom Charles Messier 1781. aastal ning need kannavad temanimelises kataloogis tähiseid M84 ja M86. Ülejäänud heledamad liikmed avastas saksa päritolu Briti astronoom William Herschel ning nüüdseks tuntakse neid laiemalt John Emil Dreyeri poolt 1888. aastal kokku pandud uue üldkataloogi (NGC – New General Catalogue) tähistega. Ketti kuuluvad M84 (NGC 4374), M86 (NGC 4406), NGC 4477, NGC 4473, NGC 4461, NGC 4458, NGC 4438 ja NGC 4435. Kett on nime saanud armeenlasest astrofüüsiku Benjamin Markariani järgi, kes avastas 1960. aastate alguses, et enamikul sealsetest galaktikatest on umbes sama liikumiskiirus ja -suund, andes mõista, et tegemist on gravitatsiooniliselt seotud galaktikarühmaga. Keti heledamaid liikmeid on näha läbi suhteliselt väikese teleskoobi. Selle keskme lähistel asub kaks interakteeruvat galaktikat, NGC 4438 ja NGC 4435, mida nimetatakse ka Markariani Silmadeks. Kaks heledamat elliptilist galaktikat M84 ja M86 moodustavad koos NGC 4388 tähist kandva spiraalgalaktikaga mustri, mida nimetatakse vahel ka Suureks Galaktiliseks Näoks. "Markarian's Chain". NASA Science. Originaali arhiivikoopia seisuga 31. detsember 2022. Vaadatud 31. detsembril 2022. "Pictures of Markarian's Chain". Sky at Night. Vaadatud 31. detsembril 2022. "Yanking Markarian's Chain". Sky & Telescope. Vaadatud 31. detsembril 2022.
Alexandru Maxim

Alexandru Iulian Maxim (sündinud 8. juulil 1990 Piatra Neamțis) on Rumeenia jalgpallur, kes mängib ründava poolkaitsja või äärepoolkaitsjana Türgi kõrgliiga klubis Gaziantep ja Rumeenia jalgpallikoondises. 2007. aastal liitus ta Hispaania klubiga RCD Espanyol. Klubi põhimeeskonda ta välja ei jõudnud, kuid mängis hooajal 2009–10 Espanyoli reservmeeskonnas Hispaania tugevuselt kolmandas liigas. Aastatel 2011–2013 mängis Maxim Rumeenia kõrgliiga klubis Pandurii Târgu Jiu 2013. aasta jaanuaris siirdus ta 1,5 miljoni euro eest Saksamaa kõrgliiga klubisse VfB Stuttgart, kellega sõlmis nelja ja poole aasta pikkuse lepingu. Stuttgardis mängis ta kuni hooaja 2016–17 lõpuni, viimasel hooajal Saksamaa esiliigas. 2017. aasta juulis sõlmis ta nelja-aastase lepingu Saksamaa kõrgliiga klubiga 1. FSV Mainz 05. Hooaja 2019–20 teises pooles läks ta laenule Gaziantepi, kellega sõlmis 2020. aastal püsiva lepingu. Hooajal 2020–21 lõi ta Türgi kõrgliigas 15 väravat. Rumeenia jalgpallikoondises tegi Maxim debüüdi 30. mail 2012 sõprusmängus Šveitsi vastu. Koondisekarjääri esimese värava lõi ta sama aasta 11. septembril MM-i valikmängus Andorra vastu.
Miha Zajc

Miha Zajc (sündinud 1. juulil 1994 Šempeter pri Goricis) on Sloveenia jalgpallur, kes mängib poolkaitsjana Türgi kõrgliiga klubis ja Sloveenia jalgpallikoondises. 2009. aastal liitus ta Sloveenia klubiga NK Interblock. 2012. aasta suvel läks ta laenule Sloveenia kõrgliiga klubisse Ljubljana Olimpija. Ainsal korral mängis ta Olimpija meeskonnas 6. oktoobril 2012 mängus Mura vastu, kuid lõi selles mängus kaks väravat. Aastatel 2013–2014 mängis ta laenul Sloveenia kõrgliiga klubis Celje. Hooajal 2014–15 naasis Zajc Ljubljana Olimpijasse, kellega sõlmis seekord püsiva lepingu. Hooajal 2015–16 tuli ta klubiga Sloveenia meistriks. 2017. aasta jaanuaris sõlmis ta nelja-aastase lepingu Itaalia esiliiga klubiga Empoli. Hooajal 2017–18 lõi ta Itaalia esiliigas kaheksa väravat ja andis 14 väravasöötu. Samal hooajal võitis ta klubiga esiliiga, misjärel tõusti Serie A-sse. Itaalia kõrgliigas lõi Zajc esimese värava 21. oktoobril 2018 mängus Frosinone vastu. Seejärel lõi ta liigas veel kaks väravat, kuid suundus hooaja 2018–19 keskel Fenerbahçesse. Hooajal 2020–21 oli ta Fenerbahçest laenul Itaalia kõrgliiga klubis Genoa. Sloveenia jalgpallikoondises tegi Zajc debüüdi 2016. aasta märtsis sõprusmängus Makedoonia vastu.
Kamari

Kamari on alevik Jõgeva maakonnas Põltsamaa vallas. Esimest korda on Kamarit mainitud 1583. aastal. Kamari vallakool Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Shehbaz Sharif

Mian Muhammad Shahbaz Sharif (pandžabi ja urdu keeles میاں محمد شہباز شریف [miˈãː mʊˈɦəmːəd̪ ʃɛhˈbaːz ʃəˈriːf]; sündinud 23. septembril 1951 Lahores) on Pakistani poliitik. Alates 4. märtsist 2024 on ta Pakistani peaminister, samal ametikohal oli ta ka aastatel 2022–2023. CNN, Sophia Saifi and Rhea Mogul. "Pakistan's parliament votes in opposition leader Shehbaz Sharif as Prime Minister". CNN (inglise). "Pakistani parlament valis uue peaministri". err.ee. ERR. 11. aprill 2022. Vaadatud 14. aprillil 2022.
Adama Soumaoro

Adama Soumaoro (sündinud 18. juunil 1992 Fontenay-aux-Rosesis) on Prantsusmaa jalgpallur, kes mängib kaitsjana Itaalia kõrgliiga klubis Itaalia kõrgliiga klubis Bologna. Ta alustas klubikarjääri Prantsusmaa klubis Lille. Klubi põhimeeskonnas debüteeris ta Prantsusmaa kõrgliigas 2. veebruaril 2014 mängus Nice'i vastu. Lille'i põhikoosseisu kuulus ta alates hooajast 2015–16. Prantsusmaa kõrgliigas lõi ta esimese värava 3. veebruaril 2016 mängus Caeni vastu. Hooaja 2019–20 teises pooles oli ta Lille'ist laenul Itaalia kõrgliiga klubis Genoa. 2021. aasta jaanuaris läks ta laenule Bolognasse, kellega sõlmis sama aasta juulis püsiva lepingu. Soumaoro on Mali päritolu. https://int.soccerway.com/players/-/175868/ (vaadatud 11.4.2022) "Official | Adama Soumaoro moves to Bologna permanently for €2.5m". getfootballnewsfrance.com. 3.7.2021. Vaadatud 11.4.2022 "QUI ES-TU ADAMA SOUMAORO ?". losc.fr. 11.4.2014. Vaadatud 11.4.2022
Kost Hordienko

Kost Hordijenko (ukraina keeles Кость Гордієнко; surnud 15. mail 1733) oli Ukraina ala kaskate ataman.
Bartosz Bereszyński

Bartosz Bereszyński (sündinud 12. juulil 1992 Poznańis) on Poola jalgpallur, kes mängib paremkaitsjana Itaalia kõrgliiga klubis Sampdoria ja Poola jalgpallikoondises. Hooajal 2009–10 debüteeris ta Poola kõrgliiga klubis Poznańi Lech. Aastatel 2013–2017 mängis ta Poola kõrgliiga klubis Varssavi Legia. 2017. aasta jaanuaris sõlmis ta lepingu Sampdoriaga. Poola jalgpallikoondises tegi Bereszyński debüüdi 2013. aasta juunis sõprusmängus Liechtensteini vastu. Ta on kuulunud Poola koondisse 2018. aasta maailmameistrivõistlustel ja 2021. aasta Euroopa meistrivõistlustel. Varssavi Legia Poola meister: 2013, 2015, 2016 Poola karikavõistluste võitja: 2015, 2016
95. üksik ründedessantbrigaad

95. üksik Polissja nimeline ründedessantbrigaad (ukraina keeles 95 окрема десантно-штурмова Поліська бригада, lühendatult 95 ОДШБр) on Ukraina dessantvägede väeüksus. Enne 24. veebruaril 2022 alanud Venemaa sissetungi hukkus 21. veebruaril Ühendjõudude operatsiooni piirkonnas kaks brigaadi võitlejat. 2022. aasta märtsi alguses vabastasid brigaadi üksused koos 14. üksik mehhaniseeritud brigaadiga Kiievist eemal asuva Makarivi. Üksus võitles 2022. aasta mai lõpus Izjumi piirkonnas. Brigaad kannab alates 20. novembrist 2023 nimetust 95. üksik Polissja nimeline ründedessantbrigaad. Brigaad osales 2024. aasta augustis Kurski oblastis toimunud lahingutes. 13. üksik Ukraina kangelase polkovnik Tarass Senjuki nimeline dessantpataljon Väljaõppel 2017. aastal Väljaõppel 2017. aastal 2022 - 13. üksik Ukraina kangelase polkovnik Tarass Senjuki nimeline dessantpataljon Мужні люди, які щодня виконують важливі завдання для захисту країни (vaadatud: 03.02.2023) Легендарній житомирській бригаді ДШВ виповнилося 30 років (vaadatud: 12.12.2022) УКАЗ ПРЕЗИДЕНТА УКРАЇНИ №450/2022 Про відзначення почесною відзнакою «За мужність та відвагу». 1. Відзначити почесною відзнакою «За мужність та відвагу» такі військові частини Десантно-штурмових військ Збройних Сил України: 95 окрема десантно-штурмова бригада. 28.06.2022 На Донбасі сьогодні загинули двоє десантників: стали відомі імена (vaadatud: 04.08.2023) Анна Паскевич ЗСУ звільнили Макарів на Київщині та закріпили позиції - Obozrevatel, 2.03.2022 (vaadatud: 03.08.2022) “Хєровий дєнь” авіації рашистів – збили ще й Ка-52 (vaadatud: 17.06.2022) УКАЗ ПРЕЗИДЕНТА УКРАЇНИ №768/2023 Про присвоєння почесного найменування 95 окремій десантно-штурмовій бригаді Десантно-штурмових військ Збройних Сил України. 1. Присвоїти 95 окремій десантно-штурмовій бригаді Десантно-штурмових військ Збройних Сил України почесне найменування «Поліська» та надалі іменувати її — 95 окрема десантно-штурмова Поліська бригада Десантно-штурмових військ Збройних Сил України, 20.11.2023 David Axe. [Ukrainian Paratroopers May Have Surrounded Russian Soldiers In Kursk] - Forbes, 20.08.2024 УКАЗ ПРЕЗИДЕНТА УКРАЇНИ №873/2019 Про присвоєння імені Героя України полковника Тараса Сенюка 13 окремому десантно-штурмовому батальйону 95 окремої десантно-штурмової бригади Десантно-штурмових військ Збройних Сил України, 02.12.2019 УКАЗ ПРЕЗИДЕНТА УКРАЇНИ №785/2022 Про відзначення почесною відзнакою "За мужність та відвагу". 1. Відзначити почесною відзнакою "За мужність та відвагу" такі військові частини Десантно-штурмових військ Збройних Сил України: 13 окремий десантно-штурмовий батальйон імені Героя України полковника Тараса Сенюка 95 окремої десантно-штурмової бригади, 17.11.2022
Bushmaster

Bushmaster PMV (Protected Mobility Vehicle) on Austraalias valmistatud soomusauto.  Austraalia  Fidži  Indoneesia  Jamaica  Jaapan  Holland  Uus-Meremaa  Ukraina  Suurbritannia Ukraina kasutuses olev Bushmaster 2022. aastal Bushmaster (vaadatud: 02.08.2022) Бійці ДШВ розповіли сенатору з Австралії про експлуатацію бронемашин Bushmaster (vaadatud: 16.08.2022)
Herman Haluštšenko

Herman Haluštšenko (ukraina keeles Герман Валерійович Галущенко; sündinud 1. mail 1973 Lvivis) on Ukraina jurist ja poliitik. Ta on 29. aprillist 2021 Ukraina energeetikaminister. Ta on sündinud 1973. aastal Lvivis. Ta on lõpetanud 1995. aastal Ivan Franko nimelise Lvivi Rahvusliku Ülikooli juristina ning 2012. aastal Ukraina Riikliku Rahandus- ja Rahvusvahelise Kaubanduse Ülikooli. Ta töötas Lvivi prokuratuuris, Ukraina välisministeeriumi õigusosakonnas. Seejärel töötas ta Ukraina välisministeeriumis, oli Ukraina esindaja Euroopa Nõukogu korruptsioonivastase võitluse komitees. Eri aastatel töötas ta Ukraina presidendi sekretariaadi (haldus) osakonna juhataja asetäitjana, alates 2011. aastast Ukraina justiitsministeeriumi kohtuosakonna direktorina. Aastatel 2013–2014 oli ta Energoatomi juriidilise toe tegevdirektor. Maist 2020 kuni 29. aprillini 2021 oli ta NNEGC Energoatomi asepresident. 2014. aastal, pärast Energoatomist lahkumist, liitus ta vabatahtlikult Ukraina riigi ja kodumaiste ettevõtete huvide kaitsmise protsessiga rahvusvahelistes kohtutes. Eelkõige tegeles ta Venemaa kohtu alla andmisega Krimmi Autonoomses Vabariigis asuvate suurte Ukraina avalike ja eraettevõtete vara sundvõõrandamise eest. Ta töötas ka juhtivate rahvusvaheliste juristide meeskonnas, mida juhtis Ameerika ettevõte Covington & Burling LLP – ÜRO Rahvusvahelises Kohtus menetletud kohtuasjades kahe terrorismi rahastamise (Donbass) ja rassilise diskrimineerimise (Krimmi) konventsiooni rikkumise eest. Ta esindas Ukrainat arvukatel läbirääkimistel ja konverentsidel. Ta on Ameerika Rahvusvahelise Õiguse Assotsiatsiooni liige. Washingtonis asuva Rahvusvahelise Investeeringute Lahendamise Keskuse vahekohtunik Ukrainast. Kaasatud ka ISC vahekohtunikuna. Ta on osalenud paljudes rahvusvahelistes protsessides, sealhulgas nafta- ja gaasitootmise valdkonna energeetikas, tootmise jagamise lepingutes, energiavarade sundvõõrandamises jm. 29. aprillist 2021 on ta Ukraina energeetikaminister. Ta on abielus ning tal on kaks tütart ja üks poeg.
Bilozerske

Bilozerske (ukraina Білозерське) on linn Ukrainas Donetski oblastis. Kuulub Dobropillja haldusalasse. Bilozerskes on kivisöekaevandus. Asula rajati 1913. aastal. 1966 sai linnaõigused. 2001. aastal oli linnaelanikest 29,64% emakeel ukraina keel ja 69,81% vene keel. "Arhiivikoopia". Originaali arhiivikoopia seisuga 31. juuli 2014. Vaadatud 11. aprillil 2022.{{netiviide}}: CS1 hooldus: arhiivikoopia kasutusel pealkirjana (link)  Bilozerske – pildid, videod ja helifailid Wikimedia Commonsis
Juraj Kucka

Juraj Kucka (sündinud 26. veebruaril 1987 Bojnices) on Slovakkia jalgpallur, kes mängib poolkaitsjana Inglismaa Premier League'i klubis Watford ja Slovakkia jalgpallikoondises. Ta alustas klubikarjääri Slovakkias, debüteerides hooajal 2006–07 Slovakkia kõrgliiga klubis Ružomberok. Aastatel 2009–2011 mängis ta Tšehhi kõrgliiga klubis Praha Sparta, kellega tuli hooajal 2009–10 Tšehhi meistriks. 2011. aasta jaanuaris siirdus ta 3,5 miljoni euro eest Itaalia kõrgliiga klubisse Genoa, kellega sõlmis nelja ja poole aasta pikkuse lepingu. 2015. aasta augustis siirdus ta viie miljoni euro eest AC Milani, kus mängis kaks hooaega. 2017. aasta juulis sõlmis ta kolmeaastase lepingu Türgi kõrgliiga klubiga Trabzonspor. 2019. aasta jaanuaris naasis Kucka Itaalia kõrgliigasse, liitudes Parmaga. Seal mängis ta kuni hooaja 2020–21 lõpuni. Kuigi viimane hooaeg oli liigas Kucka kõige silmapaistvam (seitse väravat), jäi Parma liigas viimaseks ja langes esiliigasse. 2021. aasta augustis läks ta Parmast laenule Watfordi. Esimese värava Inglismaa kõrgliigas lõi ta 23. oktoobril 2021 mängus Evertoni vastu. Slovakkia jalgpallikoondises tegi Kucka debüüdi 19. novembril 2008 sõprusmängus Liechtensteini vastu. Koondisekarjääri esimese värava lõi ta 10. augustil 2011 sõprusmängus Austria vastu. Ta on kuulunud Slovakkia koondisse 2010. aasta maailmameistrivõistlustel ning 2016. ja 2020. aasta Euroopa meistrivõistlustel. Praha Sparta Tšehhi kõrgliiga: 2009–10 Tšehhi superkarikas: 2010 AC Milan Supercoppa Italiana: 2016 "Juraj Kucka: Watford sign Slovakia midfielder from Parma". BBC. 6.8.2021. Vaadatud 12.4.2022  Juraj Kucka – pildid, videod ja helifailid Wikimedia Commonsis
Näit

Näit on füüsikalise suuruse arvulise väärtuse esitus mõõtevahend näidikul või skaalal, ka vastav arvuline väärtus. Mõõtevahendid võivad olla osutinäiduga või numbernäiduga. Enamasti on kasutusel numbernäiduga mõõteriistad, eriti kui nad on seadmesse sisse ehitatud. Levinuim osutinäiduga mõõtevahend on kell (kuigi võib olla komponentidelt elektrooniline ja tööviisilt digitaalne). Osutimõõteriista skaalalt loetud mõõteväärtus on lugem. Lugem Sõnaveeb ÕS
Lugem

Lugem on mõõtevahendilt saadud suuruse väärtus, ka näidu lugemise tulemus. Näit Eesti Vabariigi standard EVS-EN 60359, Elektrilised ja elektroonilised mõõteseadmed : talitluskarakteristikud
Otsfrees

Otsfrees on freeside gruppi kuuluv tööriist, mida kasutatakse puitdetaili äärte kujundamiseks dekoratiivsel eesmärgil ja liidete teostamiseks. Freesi terade valmistamisel kasutatakse karbiide ja kiirlõiketeraseid. Kiirlõiketerasesest valmistatud lõiketera on terava lõikeservaga ning tugeva struktuuriga. Eelnimetatud omadused kehtivad ka karbiidteraga otsfreesi puhul, kuid eeliseks on freesi pikem eluiga. Täielikult karbiidist valmistatud lõiketerad annavad parima lõpptulemuse ning töötlevad puitu kõige kiiremini, võrreldes teiste materjalidega. Kasutamiseks paigaldatakse otsfreesi lõiketera ülafreesi. Otsfreesid jagunevad üldiselt laagriga ning ilma laagrita otsfreesiks. Laagriga freese kasutatakse dekoratiivsel eesmärgil. Ilma laagrita mudeleid kasutatakse detaili süvistamiseks. Laager säilitab freesi kindlat kaugust detailist. Faasifrees Koonusfrees Profiilfrees Tapifrees Sõrmfrees Servafrees Soonefrees Ümardusfrees "3 Tips on What Makes Quality Router Bits". Vonasek, Wade (2006). "A BIT' OF GOOD ADVICE". 111 (12): 73–80. {{cite journal}}: viitemall journal nõuab parameetrit |journal= (juhend)[alaline kõdulink] Noor, Christer. "Ülafrees – mis see on ja mida sellega teha saab? (Osa 1)". tisleriblogi.ee. Originaali arhiivikoopia seisuga 5.10.2022. Vaadatud 22.03.2022. "10 Types of Router Bits Every DIYer Should Know".
Oakland (täpsustus)

Oakland on mitme paiga nimi. Oakland on linn California osariigis. Oakland on linn Florida osariigis. Oakland on linn Illinoisi osariigis. Oakland on linn Iowa osariigis. Oakland on linn Kentucky osariigis. Oakland on asula Lõuna-Carolina osariigis. Oakland on linn Maine'i osariigis. Oakland on asula Marylandi osariigis Caroline'i maakonnas. Oakland on linn Marylandi osariigis Garretti maakonnas. Oakland on linn Mississippi osariigis. Oakland on linn Missouri osariigis. Oakland on linn Nebraska osariigis. Oakland on asula Oklahoma osariigis. Oakland on linn Oregoni osariigis. Oakland on asula Pennsylvania osariigis Cambria maakonnas. Oakland on asula Pennsylvania osariigis Lawrence'i maakonnas. Oakland on asula Pennsylvania osariigis Susquehanna maakonnas. Oakland on asula Tennessee osariigis. Oakland on linn Wisconsini osariigis Gouglase maakonnas. Oakland on linn Wisconsini osariigis Burnetti maakonnas.
І

І (і) on kirillitsa täht, mis hääldub /i/. See on kasutusel valgevene ja ukraina keeles. See on loodud kreeka tähestiku ioota eeskujul. Vene tähestikus oli see kasutusel 1918. aastani. Sel aastal toimunud reformi käigus eemaldati і, sest see hääldus samamoodi nagu и. Unicode'is on suurtähe kood U+0406 ja väiketähe kood U+0456.
Ljubomir Miletič

Ljubomir Miletič (kirillitsas Любомир Милетич; 14. jaanuar 1863 İştip, Osmanite riik – 1. juuni 1937 Sofia, Bulgaaria kuningriik) oli bulgaaria juhtiv keeleteadlane, dialektoloog, etnograaf ja ajaloolane. Ta oli ka Bulgaaria Teaduste Akadeemia esimees 1926. aastast kuni surmani. Miletič õppis Sofias ja Novi Sadis, kuid lõpetas 1882. aastal keskkooli Zagrebis. Slavistika erialal lõpetas ta Zagrebi Ülikooli ja Karli Ülikooli Prahas, kus teda õpetas Jan Gebauer. Miletič osales 1888. aastal Sofia Ülikooli asutamises. Aasta hiljem sai temast filosoofiadoktor filoloogia ja slaavi filoloogia erialal Zagrebi Ülikoolis. Õppeaastal 1903/1904 oli ta Sofia Ülikoolis ajaloo- ja filoloogiateaduskonna dekaan. Õppeaastail 1900/1901 ja 1921/1922 oli ta ülikooli rektor. Alates 1898. aastast oli ta olnud Bulgaaria Teaduste Akadeemia liige, mida juhatas aastast 1926 kuni surmani. Samamoodi oli ta Bulgaarias aastast 1927 kuni surmani Makedoonia Teadusliku Instituudi esimees. Miletič oli Harkivi Ülikooli audoktor. Samuti oli ta Venemaa Teaduste Akadeemia, Venemaa Arheoloogia Instituudi, Venemaa Ajaloo Seltsi, Poola Õpingute Akadeemia, Lõunaslaavi Teaduste Akadeemia, Tšehhi Teaduste Akadeemia ja Tšehhi Teaduste Seltsi, Tšehhi Etnograafia Seltsi ja Ungari Etnograafia Seltsi korrespondentliige. Tema järgi on saanud nime Miletichi nina Greenwichi saarel Lõuna-Shetlandi saarestikus Antarktikas. https://data.aad.gov.au/aadc/gaz/scar/display_name.cfm?gaz_id=136829  Ljubomir Miletič – pildid, videod ja helifailid Wikimedia Commonsis
Jan Gebauer

Jan Gebauer (8. oktoober 1838 Úbislavice – 25. mai 1907 Praha) oli tšehhi keeleteadlane ja kirjandusloolane. Tema teaduslikud tööd olid mõjutatud positivismist.  Jan Gebauer – pildid, videod ja helifailid Wikimedia Commonsis
Jinan Kodapully

Jinan Kodapully (sündinud 1959) on India disainer, mõtleja ja õpetaja. Ta elab Keralas. Ta on õppinud disaini. Ta on uurinud laste ilumeelt ja spontaanset esteetilist käitumist, traditsioonilist käsitööd. Ta rõhutab ilu bioloogilist päritolu. Ta on kritiseerinud Lääne-tüüpi haridust, mis lahutab teadmise praktilisest kogemusest. Kodapully, Jinan. The future of indigenous knowing. CV Tema koduleht Tema teine koduleht Tema kirjutisi
South China Morning Post

South China Morning Post (lühend SCMP) on Hongkongis paiknev erihalduspiirkonna suurim ingliskeelne päevaleht. Tegemist on ühe olulisema Ida-Aasia ingliskeelse ajalehega, mistõttu on SCMP esmaallikaks suurele osale ingliskeelsest meediast. Kuigi trükiarv on suhteliselt tagasihoidlik 100 000 eksemplari, siis internetikülastusi kaasates loeb South China Morning Posti umbes 50 miljonit lugejat. South China Morning Post asutati 1903. aastal Briti koloniaalvõimu ajastul. 1997. aastal, kui Suurbritannia võimu Hongkongis Hiina Rahvavabariigile üle andis, lubas Hiina põhimõtet "Üks riik, kaks süsteemi" järgides Hongkongil säilitada tugeva autonoomia, mis väljendus ka ajakirjanduses. Kui muidu oli Hiinas ajakirjandus tugeva tsensuuri all, siis Hongkongi ajalehed säilitasid oma tugeva ja iseseisva ajakirjanduse. Kuigi tollane ajalehe omanik meediamagnaat Rupert Murdoch (kellele kuulus SCMP 1980. aastatest kuni 2000. aastate keskpaigani), oli aeg-ajalt sekkunud ajakirjanike töösse, säilitas ajaleht laias plaanis oma iseseisvuse ja vabadused kuni 2020. aastani. 2000. aastate keskpaigus ostis lehe malaisia miljardär Robert Kuok, kes selle müüs Alibabale 2015. aastal. Alibaba võttis fookusesse SCMP laiendamise sihiga tuua ingliskeelsete lugejateni kogu Hiinas toimuv ning otsiti ajakirjanduspartnereid läänes, sealhulgas olid kontaktivariantideks Politico ja The Atlantic. Koroonapandeemia tõstis lugejate arv tänapäevase 50 miljoni lugejani, kolme aasta jooksul kasvas lugejate arvu kümme korda, kolmandik lugejaid olid Ameerika Ühendriikides. Sellegipoolest on ajaleht hädas kasumi saavutamisega ning Alibaba ajal hakkas SCMP üle võtma Hiina ametlikku arvamust poliitilistel teemadel. 2019.–2020. aasta Hongkongi meeleavalduste ajal kehtestas Hiina enam-vähem efektiivse tsensuuri SCMP üle: ajaleht tutvustas protestijaid kui pahategijaid ja politseid kui kangelasi ning toimetajad muutsid tihti reporterite kirjeldusi rahutustest võimule sobivamaks. 30. juunil 2020 vastu võetud Hongkongi julgeolekuseaduse järel on SCMP kindlalt allutatud Hiina võimule. Võrreldes Hiina ajakirjandusega on SCMP jätkuvalt mitmekesine ja julgemate väidetega, aga avalikke riigikriitilisi sõnumeid ajalehest enam ei leia ning isemeelsemaid ajakirjanikke ajalehe toimetus ei soosi. Timothy McLaughlin (01.08.2020). "A NEWSROOM AT THE EDGE OF AUTOCRACY". The Atlantic. Vaadatud 12.04.2022.
Adam Lowry

Adam Lowry (sündinud 29. märtsil 1993 Saint Louises) on Ameerika Ühendriikides sündinud Kanada jäähokimängija, kes mängib keskründajana NHL-i klubis Winnipeg Jets. Aastatel 2009–2013 mängis ta Western Hockey League'i klubis Swift Current Broncos. 2011. aastal valis Winnipeg Jets ta NHL-i draft '​is 67. valikuna. Hooaja 2012–13 lõpus debüteeris ta American Hockey League'is Jetsi tütarklubis St. John's IceCaps. Seal mängis ta kogu hooaja 2013–14. Jetsi põhikoosseisu on Lowry kuulunud alates hooajast 2014–15. Esimese värava lõi ta liigas 21. oktoobril 2014 mängus Carolina Hurricanesi vastu. Debüüthooajal sai ta NHL-is kirja 11 väravat ja 12 väravasöötu. Tema kõige resultatiivsem hooaeg on olnud 2016–17 (15+14). Tema isa Dave Lowry on jäähokitreener ja endine mängija. Adam Lowry NHL.com lehel Adam Lowry hockeydb.com lehel
Victor Ejdsell

Victor Ejdsell (sündinud 6. juunil 1995 Karlstadis) on Rootsi jäähokimängija, kes mängib Rootsi kõrgliiga klubis Färjestad BK ründajana vasakäärel. Ta alustas jäähokimängijana karjääri Rootsi madalamates liigades. 2013. aastal liitus ta Färjestadi noortevõistkonnaga. Rootsi kõrgliigas tegi ta debüüdi hooajal 2014–15. Hooajal 2016–17 mängis ta Rootsi esiliiga klubis BIK Karlskoga ning oli seal liigas resultatiivseim mängija (25+32). Hooajal 2017–18 mängis ta Rootsi kõrgliiga klubis HV71 ning tegi seal samuti silmapaistva hooaja (20+14). 2017. aasta mais sõlmis ta kaheaastase lepingu NHL-i klubiga Nashville Predators. Predatorsis ei jõudnud ta aga kordagi mängida, sest 2018. aasta veebruaris kaubeldi ta Chicago Blackhawksi. NHL-is tegi ta Blackhawksi meeskonnas debüüdi 26. märtsil 2018 mängus San Jose Sharksi vastu. Pärast seda osales ta NHL-is veel viies mängus, saades kirja ühe väravasöödu. Hooaja 2017–18 lõpus mängis Ejdsell lisaks American Hockey League'is (AHL) Blackhawksi tütarklubis Rockford IceHogs. Ta paistis silma AHL-i hooaja 2017–18 väljalangemismängudes, kui lõi 13 mänguga seitse väravat ja andis viis väravasöötu. IceHogs jõudis AHL-i Läänekonverentsi finaali, kus kaotati Texas Starsile. Hooajal 2018–19 sai Ejdsell mänguaega ainult AHL-is IceHogsis, tehes 61 mänguga 12+17. 2019. aasta mais naasis Ejdsell Färjestadi. "Predators sign Ejdsell to entry-level contract". nhl.com. 15.5.2017. Vaadatud 12.4.2022 "Blackhawks acquire draft picks and Ejdsell from Nashville". NHL.com. 26.2.2018. Vaadatud 12.4.2022 Victor Ejdsell hockeydb.com lehel